Nakon što su zastupnici Skupštine SBK podržali inicijativu za osnivanje srednje škole na bosanskom jeziku u Jajcu, učenici Srednje škole Nikola Šop i Srednje strukovne škole Jajce, održali su danas mirne proteste ispred ove dvije škole.

Nakon što su zastupnici Skupštine SBK podržali inicijativu za osnivanje srednje škole na bosanskom jeziku u Jajcu, učenici Srednje škole Nikola Šop i Srednje strukovne škole Jajce, održali su danas mirne proteste ispred ove dvije škole.

TEKST SE NASTAVLJA ISPOD OGLASA

Foto: OSCE

Foto: Irfan Ganibegović

Više od 30 učenika poručilo je kako ne žele nacionalne podjele jer su svi oni kao jedno. Koliko je bitan glas budućnosti ove zemlje, pa i Jajca i Srednjobosanskog kantona, govori činjenica da im se na protestima nije obratio niti pridružio niko od predstavnika lokalne ili kantonalne vlasti. Ipak, podršku im je pružio ambasador OSCE-a u BiH Jonathan Moore."Ambasador nam je rekao kako mu je suludo da škole razdvajaju te da će porazgovarati s vlastima u SBK i učiniti sve što je u njegovoj moći da nam pomogne. Mi smo mu ispričali kakvo je stanje u školi i podjelama širom BiH te smo naglasili kako mi to ne želimo u Jajcu", rekao je za Klix.ba I. Jukanović, jedan od učenika.Kako bi pokazali da su jedinstveni i da bilo kakve "različitosti" nisu prepreka za druženje, fotografisali su se držeći zastave BiH, Republike Hrvatske i Republike Srbije."To je dokaz da smo jednaki, da se družimo i volimo", kazao je Jukanović.Učenici su izrazili nadu da će podjela škola biti skinuta sa spiska do početka nove školske godine, ukoliko do toga ne dođe, odlučili su bojkotovati nastavu.Podsjetimo, zastupnici u Skupštini Srednjobosanskog kantona su na sjednici održanoj 1. juna podržali inicijativu za osnivanje srednje škole u Jajcu koja bi radila po bosanskom NPP. Ministrica obrazovanja, nauke, kulture i sporta Katica Čerkez naglasila je da osnivanje mješovite srednje škole u Jajcu, koja bi radila po nastavnom planu i programu na bosanskom jeziku, ima podršku lokalne zajednice i Vlade SBK.Nastava bi se izvodila u prostorijama Srednje škole Nikola Šop ili u aneksu zgrade Osnovne škole Berta Kučera.